Θεωρητικά, από τη στιγμή που ο λιπώδης ιστός μειώνεται και το δέρμα παραμένει το ίδιο, θα έπρεπε να υπάρχει η πιθανότητα της χαλάρωσης του δερματικού ιστού. Παρόλα αυτά, επειδή το δέρμα αποτελεί μία ελαστική μεμβράνη που έχει την τάση να συρρικνώνεται, μπορεί να καλύψει την όποια απώλεια όγκου υπάρχει μετά την αφαίρεση του λίπους. Σε περίπτωση που το δέρμα έχει καλή ελαστικότητα τότε θα αναπληρωθεί η απώλεια όγκου και δεν θα παρουσιαστεί χαλάρωση.Το αντίθετο αποτέλεσμα θα έχουμε σε περίπτωση που το δέρμα έχει μικρή ελαστικότητα σχεδόν οριακή καθώς τότε ενδέχεται να υπάρχει πρόβλημα χαλάρωσης.
Οφείλουμε να ενημερώσουμε πως η χαλάρωση η οποία μπορεί να προκύψει δεν θα είναι σε καμία περίπτωση μεγαλύτερη από αυτή που θα προέκυπτε σε περίπτωση μιας κανονικής δίαιτας. Αντίθετα, στην περίπτωση της λιποαναρρόφησης και εφόσον εφαρμοστούν συγκεκριμένες τεχνικές οι πιθανότητες χαλάρωσης είναι πολύ λιγότερες.